The repository administrator has not yet configured an RDF license.
A rendészet alapvető társadalmi rendeltetése a közösség rendjét és biztonságát fenyegető veszélyek elhárítása. A társadalom tagjainak jogos elvárása, hogy a rendészeti szervek e veszélyek elhárítása tekintetében, azonnali beavatkozást igénylő, akut helyzetekben ne a szakmai kompetenciák és hatásköri szabályok falai mögé hátráljanak. Különösen igaz ez a rendőrhatóság és a vámhatóság tevékenysége kapcsán. E két rendészeti szerv tagjai feladatainak sajátossága okán nem csak az ország határain, de annak belterületén is gyakran szembesülnek egymás hatáskörébe tartozó jogsértésekkel. Jogos társadalmi és szakmai elvárás, hogy e szervek – elsősorban az országhatáron, illetve a közterületeken szolgáló – állománya legalább az intézkedési kötelezettség felismerésének mértékéig tisztában legyenek a másik hivatásrend feladatkörébe tartozó, a közrendet, közbiztonságot veszélyeztető cselekmények jellegével. A kötet erre a társadalmi elvárásra reflektálva kíván részletesebb áttekintést adni a magyar rendőrhatóság és a vámhatóság által végzett mélységi ellenőrzés rendszeréről. A könyv elsődleges célja, hogy a rendőr- és a vámhatóság által végzett mélységi ellenőrzési tevékenység kölcsönös megismerése nyomán, a közrendet, közbiztonságot védelmező hatósági tevékenység mindinkább hatékonnyá és eredményessé váljon.
MTA Könyv- és Folyóirat-kiadó Bizottság Kiadók MTA KFB [2014-]
HTML Summary of #236481 Rendészeti mélységi ellenőrzés
HV7551 Police / rendőrség